আসিফের সমস্ত দ্বিধাদ্বন্দ্ব দূর হয়ে গেল। ও তিন চুমুকে সব শেষ করে মগটা ফিরিয়ে দিয়ে চেয়ারে শরীর এলিয়ে দিল। রাজ্যের ঘুম আসিফকে জেঁকে ধরার জন্য দৌড়ে এলো। দু’চোখের পাতা আসিফ আর খোল রাখতে পারছে না। কোনো মতে সামনে বসা লোকটার দিকে তাকালো। দেখলো লোকটার মুখে বিজয়ের হাসি। ও চাইলো উঠে যেয়ে লোকটাকে কষে এক ঘা মারতে। কিন্তু তা আর হলো না। তার আগেই তলিয়ে গেল অতল ঘুমে। হবও ঐ একই রাজ্যের বাসিন্দা হলো।